stanford-oval/wikipedia huggingface dataset:
Pirulliset

Pirulliset voi viitata seuraaviin asioihin:
Pirulliset , (Les Diaboliques ), ranskalainen Henri-Georges Clouzot ohjaama kauhuelokuva vuodelta 1955
Pirulliset, (Diabolique), yhdysvaltalaisen Jeremiah S. Chechikin ohjaama uusintaversio vuodelta 1996
Elokuvasta Pelon valtiaat käytetty nimi televisioesityksessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pirulliset”, voi hakea sivunnimihaulla, laajalla sivunnimihaulla tai tekstihaulla.
Pirunhalssin luola

Pirunhalssin luola on luola Maaningalla Kellarimäen etelärinteen puolella. Luolan aukko sijaitsee jyrkänteisellä paikalla ja se on noin metrin korkuinen. Itse luola on noin 6 metriä syvä ja noin 10 metriä leveä. Luolan peräosa on vain puoli metriä korkea.
Elefthérios Petroúnias

| Mitalit | Mitalit | Mitalit |  |
| --- | --- | --- | --- |
|  Petroúnias vuoden 2015 EM-kilpailuissa. |  Petroúnias vuoden 2015 EM-kilpailuissa. |  Petroúnias vuoden 2015 EM-kilpailuissa. |  |
Maa:  Kreikka
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | renkaat |  |
|  Pronssia | Tokio 2020 | renkaat |  |
|  Pronssia | Pariisi 2024 | renkaat |  |
| MM-kilpailut  | MM-kilpailut  | MM-kilpailut  |  |
|  Kultaa | Glasgow 2015 | renkaat |  |
|  Kultaa | Montreal 2017 | renkaat |  |
|  Kultaa | Doha 2018 | renkaat |  |
|  Hopeaa | Antwerpen 2023 | renkaat |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | renkaat |  |
| EM-kilpailut  | EM-kilpailut  | EM-kilpailut  |  |
|  Kultaa | Montpellier 2015 | renkaat |  |
|  Kultaa | Bern 2016 | renkaat |  |
|  Kultaa | Cluj 2017 | renkaat |  |
|  Kultaa | Glasgow 2018 | renkaat |  |
|  Kultaa | Basel 2021 | renkaat |  |
|  Kultaa | München 2022 | renkaat |  |
|  Kultaa | Rimini 2024 | renkaat |  |
|  Pronssia | Berliini 2011 | renkaat |  |
|  Pronssia | Antalya 2023 | renkaat |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Mersin 2013 | renkaat |  |
Elefthérios ”Leftéris” Petroúnias (kreik. Ελευθέριος ”Λευτέρης” Πετρούνιας, s. 30. marraskuuta 1990 Ateena) on kreikkalainen telinevoimistelun olympiavoittaja, kolminkertainen maailmanmestari ja seitsenkertainen Euroopan-mestari. 164 senttimetriä pitkä ja 62 kilogrammaa painava Petroúnias on erikoistunut renkaisiin. Hänen valmentajanaan toimii Dimítris Ráftis.
Petroúnias voitti olympiakultaa renkailta vuoden 2016 kesäolympialaisista Rio de Janeirosta. Vuodelle 2021 siirretyissä Tokion olympialaisissa hän sai renkailla pronssia, kuten myös Pariisin olympialaisissa 2024. MM-kilpailuista hänellä on kolme kultaa renkailta: 2015 Glasgow'sta, 2017 Montrealista ja 2018 Dohasta sekä hopea Antwerpenista 2023. EM-kilpailuista Petroúnias on saavuttanut seitsemän kultaa ja kaksi pronssia ja Euroopan kisoista yhden kullan. Välimeren kilpailuista hänellä on yksi kulta.
Petroúnias sai kunnian olla ensimmäinen urheilija, joka kantoi vuoden 2016 olympiasoihtua huhtikuussa 2016 Olympiassa. Vuonna 2015 hänet valittiin Kreikan vuoden urheilijaksi.
Petroúnias avioitui vuonna 2019 rytmisen voimistelun maajoukkueurheilija Vasiliki Millousin kanssa. Heillä on kaksi tytärtä.
Aiheesta muualla

Kuvia tai muita tiedostoja aiheesta Elefthérios Petroúnias Wikimedia Commonsissa
Dositej Obradović

| Dositej Obradović> Dimitrije Obradović |
| --- | --- |

Henkilötiedot
Syntynyt: 1739
Kuollut: 1811 (71–72 vuotta)
Ammatti:  kirjailija
Kirjailija
Äidinkieli: serbia
Tuotannon kieli: serbia
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Dositej (Dimitrije) Obradović (1739–1811) oli serbialainen kirjailija. Hän kierteli kieltenopettajana useita vuosia Balkanin niemimaalla, kunnes 1783 kahden romanialaisen nuorukaisen opettajana saapui Saksaan Halleen, jossa hän harjoitti filosofisia opintoja. Hän julkaisi Saksassa muistelmansa (1783) monivaiheisesta elämästään sekä muita kirjoja. Näissä hän ensimmäisenä käytti kansanomaista serbian kieltä eikä sitä slaavilaisen kirkkokielen, venäjän ja serbian sekoitusta, joka serbialaisessa kirjallisuudessa oli siihen asti yksinomaan vallinnut. Obradovićista tuli siten serbian kirjakielen uudistaja. Hänestä tuli 1806 serbialaisen koululaitoksen ylijohtaja Belgradiin.
Aiheesta muualla

Kuvia tai muita tiedostoja aiheesta Dositej Obradović Wikimedia Commonsissa
Emissio (taloustiede)

Emissio tarkoittaa arvopaperien kuten osakkeiden tai obligaatioiden liikkeelle laskemista.
Osake-emissiosta käytetään tavallisesti nimitystä osakeanti.
Suomessa valtion obligaatiot laskee liikkeelle valtiokonttori.
Emissiokurssi tarkoittaa hintaa, jolla arvopaperi lasketaan liikkeelle. Emissiokurssi ei välttämättä ole sama kuin arvopaperin nimellisarvo. Emissiokurssi voidaan ilmoittaa myös liikkeeseenlaskuhinnan suhteena nimellisarvoon. Emissiokurssi 100 (prosenttia) merkitsee, että lainasta maksetaan sen nimellisarvo. Jos emissiokurssi alittaa 100, lainasta maksetaan alle nimellisarvon.
Emissiovoitto tarkoittaa emissiokurssin ja nimellisarvon erotusta. Emissiovoitto jää arvopaperin liikkeeseenlaskijalle.
Dosquebradas

| Dosquebradas |
| --- | --- |
 lippu:  vaakuna
 Dosquebradas
 Koordinaatit: 4.8342°N, 75.6717°W 
Valtio:   Kolumbia
Departementti:  Valle del Cauca
Väkiluku (2005)  ():  179 301
 
 www.dosquebradas.gov.co/web/ 
Infobox OKVirheellinen NIMI-arvo: 
Dosquebradas on kaupunki ja kunta Kolumbian Risaraldan  departementissa, linnuntietä noin  kilometriä pääkaupunki Bogotásta seen. Vuonna 2005 kunnan väkiluku oli 179 301 asukasta ja väestöennuste arvioi vuoden 2017 kesäkuun lopun väkiluvuksi 202 789 asukasta.
Aiheesta muualla

Kuvia tai muita tiedostoja aiheesta Dosquebradas Wikimedia Commonsissa
Elävän Sanan Yhteys

| Elävän Sanan Yhteys |
| --- | --- |

 Seurakunnan toimitilat Pasilassa.
Suuntautuminen:  tunnustuskuntiin sitoutumaton uuskarismaattisuus
Perustettu:  1983
Pastori:  Peter Hackzell
Jäseniä:  n. 300
Aiheesta muualla
Sivusto
Infobox OKNimi-testi OK: 
ESY Church (tunnettu aikaisemmin nimillä Elävän Sanan Yhteys ry eli Elävä Sana -seurakunta, lyhenne ESY) sijaitsee Helsingissä Pasilassa ja lukeutuu tunnustuskuntiin sitoutumattomaksi uuskarismaattiseksi seurakunnaksi. Jäseniä oli vuonna 2011 noin 300. Pastorina toimii Peter Hackzell.
ESY Church kuuluu Suomen Evankeliseen Allianssiin sekä Seurakuntien Yhteys ry:een.
Historia

Elävä Sana -seurakunta on itsenäinen helluntailais-uuskarismaattinen seurakunta. Seurakunta on perustettu vuonna 1983 ja rekisteröity 1986 nimellä Elävän Sanan yhteys ry. Seurakunta tunnetaan myös nimellä Elävä Sana -seurakunta (ESY). Seurakunnan alkuvaiheessa pastoripariskuntana toimi Tapio ja Karen Tamminen. Peter Hackzell asetettiin johtavan pastorin toimeen vuonna 2001. Peter Hackzell toimi aiemmin yhtenä SUHE:n pastoreista. Vuoden 2018 organisaatiomuutoksessa perustettiin ESY Church, joka kuuluu Kingdom Church -uskonnolliseen yhdyskuntaan.
Aiheesta muualla

ESY Church -seurakunnan kotisivut
Philadelphian orkesteri

Gustav Mahlerin kahdeksannen sinfonian Yhdysvaltain ensiesitys vuonna 1916. Philadelphian orkesteria johtaa Leopold Stokowski.
Philadelphian orkesteri (engl. Philadelphia Orchestra) on Yhdysvaltain tunnetuimpia sinfoniaorkestereita. Se on yksi niin sanotuista suuri viisikko- eli Big Five -orkestereista. Orkesterin kotipaikka on Pennsylvanian osavaltiossa Philadelphiassa. Orkesterin kotisali on ollut vuodesta 2001 Verizon Hall Kimmel Center for the Performing Arts lähellä Philadelphian Musiikkiakatemiaa, orkesterin entistä esiintymisareenaa, jossa se oli soittanut perustamisestaan lähtien.
Orkesterin perusti vuonna 1900 Fritz Scheel, joka toimi myös sen ensimmäisenä kapellimestarina. Vuonna 1907 Karl Pohlig siirtyi kapellimestarin paikalle, mutta ensimmäinen varsinainen pääkapellimestari oli Leopold Stokowski, joka aloitti toimen vuonna 1912. Stokowskia loi toimillaan orkesterille maineen taituriorkesterina. Stokowskin johdolla orkesteri soitti muun muassa Walt Disneyn piirroselokuvassa Fantasia (1940).
Vuonna 1936 Eugene Ormandy liittyi organisatioon ja toimi Stokowskin ohella ylikapellimestarina vuoteen 1938 asti, jolloin hän alkoi hoitaa virkaa päätoimisesti. Hän johti orkesteria 44 vuotta, ja monet orkesterin kuuluisimmista levyistä on tehty Ormandyn kapellimestarikaudella. Hänen johdollaan orkesteri teki historiallisen Kiinan-vierailunsa. Philadelphian orkesteri oli ensimmäinen länsimainen orkesteri, joka vieraili maassa moneen vuosikymmeneen. Matka oli menestyksekäs, ja orkesteri on tämän jälkeen tehnyt kolme muuta Kiinan-kiertuetta.
Ormandyn kauden jälkeen kapellimestariksi tuli Riccardo Muti (1980–1992) ja Wolfgang Sawallisch (1993–2002). Orkesterin nykyisenä kapellimestarina toimii Christoph Eschenbach.
Philadelphian orkesterin nykyinen konserttimestari on David Kim.
Luettelo musiikillisista johtajista (Music Directors)

Christoph Eschenbach (2002–)
Wolfgang Sawallisch (1993–2002)
Riccardo Muti (1980–1992)
Eugene Ormandy (1936–1980)
Leopold Stokowski (1912–1938)
Carl Pohlig (1908–1912)
Fritz Scheel (1900–1907)
Yhdysvalloissa Music Director tarkoittaa taiteellista johtajaa sekä ylikapellimestaria.
Kirjallisuutta

The Philadelphia Orchestra: A Century of Music. Toimittanut John Ardoin. 1999, Temple University Press, 240 sivua.
Those Fabulous Philadelphians. Kirjoittanut Herbert Kupferberg. 1969, Scribner's New York, 257 sivua.
Riccardo Muti: Twenty Years in Philadelphia 1972-92. Toimittanut Judith Karp Kurnick.  1992, Philadelphia Orchestra, 112 sivua.
The Philadelphia Orchestra Celebrates Sawallisch 1993-2003. Toimittanut  Sedgwick Clark.  2003, Philadelphia Orchestra, 80 sivua.
Within These Walls:  A History of the Academy of Music in Philadelphia. John Francis Marion.  1984, Academy of Music/Philadelphia Orchestra, 328 sivua.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Art of the States: Philadelphian orkesteri (Arkistoitu – Internet Archive)
Piliocolobus

| Piliocolobus |
| --- | --- |
 Sansibaringueretsa (Piliocolobus kirkii)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Yläheimo::  Vanhan maailman häntäapinat Ceropithecoidea
Heimo::  Häntäapinat Ceropithecidae
Alaheimo::  Lehtiapinat Colobinae
Tribus::  Colobini
Suku::  Piliocolobus  Rochebrune, 1877
Synonyymit
 Tropicolobus Rochebrune, 1887 
Lajit
 Katso teksti 
Katso myös
   Piliocolobus Wikispeciesissä   Piliocolobus Commonsissa 
Infobox OKNimi-testi OK: 
Piliocolobus on häntäapinoiden heimoon kuuluva nisäkässuku. Tätä sukua pidetään toisinaan omana sukuna, toisinaan osaa sen lajeista pidetään suvun Procolobus alasukuna.
Lajeja

Kameruninruostegueretsa (Piliocolobus preussi)
Guineanruostegueretsa (Piliocolobus badius)
Pennantinruostegueretsa (Piliocolobus pennantii)
Tananruostegueretsa (Piliocolobus rufomitratus)
Sansibaringueretsa (Piliocolobus kirkii)
Tansaniangueretsa (Piliocolobus gordonorum)
Ugandangueretsa (Piliocolobus tephrosceles)
Petäikönlampi (Karstula)

| Petäikönlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°46′06″N, 24°29′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.673.1.022
Mittaustietoja
Pinnankorkeus:  212,1 m  
Pituus:  290 m  
Leveys:  180 m  
Rantaviiva:  0,857 km  
Pinta-ala:  4,616 ha  
Tilavuus:  0.000057 km³ 
Keskisyvyys:  1,23 m  
Suurin syvyys:  2,5 m  
Saaria:  ei saaria 
 fiPetäikönlampi 
Petäikönlampi  on Keski-Suomessa Karstulassa  Aution lähellä sijaitseva lampi.
Maantietoa

Lampi on 290 metriä pitkä, 180 metriä leveä, ja sen pinta-ala on 4,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 57 000 kuutiometriä. Sen keskisyvyys on 1,2 metriä ja suurin syvyys on 2,5 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 212,1 metriä mpy.
Eisenberg (Thüringen)

| Eisenberg |
| --- | --- |

 vaakuna
 Eisenberg
 Koordinaatit: 50°58′N, 11°54′E 
Valtio:  Saksa
Osavaltio:  Thüringen
Piirikunta:  Saale-Holzland-Kreis
Pinta-ala:  
 – Kokonaispinta-ala:  24,7 km²
Korkeus:  290 m
Väkiluku (2017):  10 842
 – Väestötiheys:  439 as./km²
Postinumero:  07607
Suuntanumero(t):  036691
 
 www.stadt-eisenberg.de 
Infobox OKVirheellinen NIMI-arvo: 
Eisenbergin sijainti Saale-Holzland-Kreisin piirikunnassa. Pienemmässä kuvassa piirikunnan sijainti Thüringenin osavaltiossa.
Eisenberg on kaupunki Saale-Holzland-Kreisin piirikunnassa Thüringenin osavaltiossa itäisessä Saksassa. Se sijaitsee ylänkömaalla noin 75 kilometriä Leipzigista lounaaseen; linnuntietä etäisyys on noin 55 kilometriä. Välittömästi Eisenbergin eteläpuolella on laajoja metsäalueita.
Eisenbergin vanhaakaupunkia.
Historia

Eisenbergin alueella on asuttu jo kivikaudella. Tuonnempana slaavit perustivat nykyisen keskustan pohjoispuolelle Donitzschkau-nimisen asutuksen, jolloin alkunsa sai Altstadt eli vanhakaupunki. Uutta kaupunkia alettiin rakentaa 1100-luvun jälkipuoliskolla ja sen ympärille rakennettiin muuri rajakreivi Otto der Reichen aloitteesta. Viralliset kaupunkioikeudet Eisenberg sai vuonna 1274.
Eisenberg oli vuoteen 1485 Meißenin valtapiiriä. Tuolloin Wettinin hallitsijasuku jakautui kahtia ernestiläiseen ja albertilaiseen sukulinjaan. Albertilaiset saivat haltuunsa Eisenbergin, mutta menettivät sen lyhyeksi aikaa 1500-luvun puolivälissä käydyn Schmalkaldenin sodan seurauksena. Ernestiläiseen haaraan kuulunut Christian (1653–1707) valitsi Eisenbergin asuinpaikakseen 1675 ja nimitti itsensä Saksi-Eisenbergin herttuaksi. Saksi-Eisenberg oli ernestiläinen herttuakunta nykyisen Thüringenin koillisosassa. Herttuakunta oli pystyssä vuodesta 1680 vuoteen 1707.
Christian rakennutti nykyisen Eisenbergin linnan. Hänen kuolemansa jälkeen kaupungin hallinta siirtyi tiuhaan taholta toiselle, mikä oli tyypillistä Thüringenissä. Vuonna 1921 Eisenbergistä tuli osa Thüringenin vapaavaltiota.
Toisen maailmansodan loppukahinoissa huhtikuussa 1945 Yhdysvaltain joukot miehittivät Eisenbergin, mutta he luovuttivat sen Neuvostoliiton joukoille saman vuoden heinäkuussa. Eisenberg jäi Neuvostoliiton miehitysvyöhykkeelle ja siitä tuli osa DDR:ää 1949.
1950-luvulla kaupungissa toimi Eisenberger Kreis -niminen vastarintaliike SED:n harjoittamaa mielivaltaa vastaan.
Talous ja liikenne

Eisenbergin tunnettuja yrityksiä on muun muassa Wilhelm Steinberg, joka valmistaa pianoja ja flyygeleitä. Kaupungissa on myös saniteettikalusteteollisuutta ja huonekaluteollisuutta. Waldkliniken Eisenberg on huomattava työllistäjä.
Eisenberg jäi vaille rautatieyhteyttä, kun liikennöinti rataosuudella Crossen an der Elster–Porstendorf lopetettiin 1999. Maantieliikenteen keskeinen väylä on Eisenbergin halki länsi–itäsuuntaisesti mutkitteleva Bundesstraße 7. Bundesautobahn 9 (München–Berliini) kulkee Eisenbergin keskustan länsipuolitse ja Bundesautobahn 4 (Aachen–Görlitz) eteläpuolitse.
Lähteet ja viitteet

↑  Bevölkerung der Gemeinden, erfüllenden Gemeinden und Verwaltungsgemeinschaften nach Geschlecht in Thüringen Statistik.thueringen.de. Thüringer Landesamt für Statistik. Viitattu 6.3.2019.
↑  Entfernung von Leipzig, Sachsen, Deutschland nach Eisenberg, Thüringen, Deutschland Entfernungsrechnerkm.com. Viitattu 6.3.2019.
1 2 3  Wissenswertes aus der Geschichte Stadt-eisenberg.de. Stadt Eisenberg. Arkistoitu 15.3.2019. Viitattu 6.3.2019.
↑  Jugendopposition in der DDR : Eisenberger Kreis Jugendopposition.de. Viitattu 7.3.2019.
↑  Wilhelm Steinberg Wilhsteinberg.de. Thüringer Pianoforte GmbH. Arkistoitu 8.3.2019. Viitattu 6.3.2019.
↑  Waldkliniken Eisenberg Waldkliniken-eisenberg.de. Waldkliniken Eisenberg GmbH. Viitattu 6.3.2019.
Aiheesta muualla

Eisenberg (Thüringen), Thüringen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Pilistvere

| Pilistvere |
| --- | --- |
 Pilistveren keskiaikainen kirkko
 Pilistvere
 Koordinaatit: 58°39′46″N, 25°44′56″E 
Valtio:  Viro
Infobox OKVirheellinen NIMI-arvo: 
Pilistvere on kylä Keski-Virossa Viljandimaalla Põhja-Sakalan kunnassa. Se on 11 kilometriä Võhmasta itään ja 13 kilometriä Põltsamaasta länteen. Se sijaitsee Navestijoen vasemmalla rannalla. Väkiluku oli vuoden 2011 väestölaskennassa 90.
Pyhän Andreaan kirkko on peräisin 1200-luvulta. Kirkon keskiaikaisista sisäosista on jäljellä vain vähän, sillä tuhoja ovat aiheuttaneet niin sodat kuin tulipalotkin. Vuodelta 1686 oleva saarnatuoli on kirkon merkittävin sisustuksen yksityiskohta.
Aiheesta muualla

Pilistveren kylän sivusto (suomeksi, viroksi, englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pilistvere
Käännös suomeksi
Contender – Haastaja

| Contender - Haastaja> The Contender |
| --- | --- |

Tyyli:  tositelevisio, urheilu
Kestoaika:  60 min jaksoja
Pääosissa:  Sylvester Stallone   Sugar Ray Leonard   16 ammattinyrkkeilijää
Alkuperämaa:   Yhdysvallat
Alkuperäiskieli:  englanti
Verkko:  NBC,ESPN,Versus  Jim
Esitetty:  7.3.2005 –
Tuotanto
Tuottaja(t):  Sylvester Stallone
Käsikirjoittaja(t):  Sugar Ray Leonard
Aiheesta muualla
IMDb
Contender – Haastaja (The Contender) oli yhdysvaltalainen tositelevisiosarja. Sarjassa 16 nyrkkeilijää tavoittelee miljoonan dollarin palkintoa. Sarjan osanottajat pääsevät Sylvester Stallonen ja viisinkertaisen nyrkkeilyn maailmanmestarin Sugar Ray Leonardin treenattaviksi. Osallistujat jaetaan sarjan alussa kahteen ryhmään, siniseen ja kultaiseen joukkueeseen. Tavallisen jakson alussa joukkueet kilpailevat siitä, kumpi saa valita osapuolet jakson lopuksi käytävään otteluun, jonka hävinnyt nyrkkeilijä putoaa kilpailusta. Ohjelman voittaja palkittiin miljoonalla Yhdysvaltain dollarilla.
Tuotantokaudet

Contender - Haastaja
Contender 2
The Contender Challenge:UK vs USA
Contender 3
Contender Asia
Contender 4
Contender 5
Contender Australia
1. tuotantokauden kilpailijat

Länsi
Alfonso Gomez
Anthony "The Bullet" Bonsante
Ishe "Sugar Shay" Smith
Jesse “The Body” Brinkley
Joey "The Diamond" Gilbert
Miguel Espino
Sergio "Latinokäärme" Mora
Tarick "The Arabian Prince" Salmaci
Itä
Ahmed "Babyface" Kaddour
Brent "The Disciple" Cooper
Jeff "Hell Raza" Fraza
Jimmy Lange
Jonathan "Reid Dawn" Reid
Juan "El Gallo Negro" de la Rosa
Najai "Nitro" Turpin
Peter "The Pride of Providence" Manfredo jr
Valmentajat ja huoltajat

Jeremy Williams
- Lännen joukkue
- Sergion, Alfonson, Joeyn ja Anthonyn valmentaja
Dub Huntley
- Idän joukkue
- Jessen, Peterin, Ishen ja Ahmedin valmentaja
Tommy Gallagher
- Päävalmentaja
- Toimii Dub Huntleyn apuna käsisiteiden sitomisessa
- Jessen, Peterin, Ishen ja Ahmedin valmentajan apuna
- Idän joukkueen valmentajan apuna
Jackie Kallenn
- Manageri
Viikko 1

Ensimmäisellä viikolla Länsi voitti haastekilpailun ja sai valita ottelijat. Alfonso Gomez halusi haastaa Peter Manfredon, joka oli yksi kilpailun kovimpia kilpailijoita. Kovinkaan moni ei uskonut Gomezin voittoon, mutta kehässä Gomez näytti mistä hänet on tehty ja voitti Manfredon ylivoimaisesti.
Viikko 2

Toisella viikolla Länsi voitti taas haastekilpailun ja sai valita ottelijat. Jesse Brinkley päätti haastaa Idän toiseksi kovimman ottelijan eli Jonathan Reidin. Melko tiukan ottelun jälkeen Jesse Brinkley voitti ottelun. Näin Lännellä oli jo 2 voittoa kahdesta kovasta ottelijasta.
Viikko 3

Kolmannella viikolla Idän Ahmed "Babyface" Khaddour ja Lännen Ishe Smith riitautuivat ja päättivät ottaa kehässä yhteen. Lupaukset pidettiin, ja heidät nähtiin kehässä. Loppujen lopuksi Ishe Smith oli hiukan parempi ja hankki Lännelle kolmannen voiton.
Viikko 4

Jeff Fraza joutui jättämään kilpailun kesken. Ottelijat saivat äänestää kenet ottaisivat jo pudonneista takaisin. Takaisin tuli entinen maailmanlistan kolmas, Peter Manfredo. Haastekisassa Itä voitti ensimmäistä kertaa ja sai valita ottelijat. Najai Turpin päätti haastaa Sergio "Latinokäärme" Moran. Viiden erän ottelussa Mora oli aivan ylivoimainen ja vei voiton taas Lännelle.
Viikko 5

Viidennellä viikolla Länsi jatkoi taas ylivoimaista kulkuaan voittamalla haastekilpailun. Takaisin tullut Peter Manfredo sai näyttää kykynsä, kun Miguel Espino haastoi hänet. Vaimonsa kannustuksesta Manfredo sai koottua itsensä ottelun viimeisessä erässä ja niin pudotti Espinon jatkosta.
Viikko 6

Idän voitettua ensimmäistä kertaa kehässä ei paljoakaan auttanut kuudennella viikolla. Länsi voitti taas haastekilpailun ja sai valita ottelijat. Anthony Bonsante otti vastaansa Brent Cooperin. Anthony näytti että hänessä riittää puhtia ja voitti tyrmäyksellä Cooperin.
Viikko 7

Seitsemännen haastekilpailun voitti taas Länsi ja sai valita ottelijat. Tarick Salmaci halusi otella kilpailun nuorinta osallistujaa Juan de la Rosaa vastaan ja haastoikin hänet. Nuori Juan de la Rosa voitti ottelun ylivoimaisesti. Hän sai kuitenkin vammoja ja päätti olla enää jatkamatta kilpailussa.
Viikko 8

Ensimmäisen kierroksen viimeisessä ottelussa ovat vastakkain Jimmy Lange ja Joey Gilbert. Vaikka Joeylla on jalassa vamma hän voitti ottelun yksimielisellä päätöksellä. Kaikki seitsemän ottelijaa lennätettiin Las Vegasiin, jossa Sergio voitti arvonnassa itselleensä uuden auton. Ottelijat tarvitsivat Juan De La Rosan tilalle uuden ottelijan.
Viikko 9

Neljällä äänellä Ahmed "Baby Face" Kaddour valittiin takaisin. Kotiin palattua Jessen ja Ishen välille syntyy riitaa ja Jesse uhkaa haastavansa Ishen saman tien. Toinen kierros alkaa. Toisen kierroksen haasteet ovat yksittäiset. Jesse voittaa ensimmäisen haasteen ja valitsee seuraavaan otteluun ottelijoiksi Ishen ja Sergion. Tasaisen ottelun jälkeen Sergio voittaa yksimielisesti.
Viikko 10

Haastajat juhlivat Ishen lähtöä ja valmistautuvat seuraavaan haasteeseen. Toisessa haasteessa jokaisen ottelijan on toimittava vetojuhtana hevoskärryssä istuvalle perheenjäsenelle. Karsintakierroksen kolme parasta ovat Jesse,Joey ja Peter. Lopullisessa haasteessa Joey pysähtyy maalilinjalle ja antaa Peterin voittaa kisan,auton ja päätösvallan. Anthonyn jalka vaurioituu karsintakierroksella,ja hän on huolissaan jatkosta. Peter valitsee ottelijoiksi Ahmedin ja Alfonson. Voittaja on yksimielisellä päätöksellä Alfonso Gomez.
Viikko 11

Alfonson voitettua ottelun,Haastajat valmistautuvat kolmanteen haasteeseen. Jesse voittaa haasteen,mutta satuttaa jalkansa. Hän järjestää ottelun Peterin ja Joeyn välille. Ottelu on todella tasainen,joka päättyy Joeyn loukkaantumiseen. Peter voittaa ottelun jaetulla päätösellä.
Viikko 12

Toisen kierroksen viimeisessä ottelussa vastakkain ovat Jesse Brinkley ja Anthony Bonsante. Anthony käy ottelun aikana Jessen kimppuun aggressiivisesti usemmankin kerran. Jesse näyttää häviävän ottelun,mutta lopulta osuu Anthonya leukaan,joka tyrmää hänet.
Jesse pääsee lopulta semi-finaaleihin.
Viikko 13

Semi-finaalien ensimmäisessä ottelussa vastakkain  ovat Peter ja Alfonso. Uusintaottelu päättyy lopulta Peterin voittoon yksimielisellä päätöksellä.
Viikko 14

Jesse ja Sergio ottelevät semi-finaalien viimeisen ottelun lopulta Sergio vie voiton ottelusta.